**OSEBNA PREDSTAVITEV ČLANA**

Dr. Uroš Tkalec je zaposlen kot raziskovalec na Medicinski fakulteti Univerze v Ljubljani, znanstveni sodelavec na Institutu »Jožef Stefan« in docent na Fakulteti za naravoslovje in matematiko Univerze v Mariboru. Doktorsko disertacijo s področja koloidnih struktur v nematskih tekočih kristalih je zagovarjal na Mednarodni podiplomski šoli Jožefa Stefana v Ljubljani. Zanjo je prejel Pomursko raziskovalno nagrado 2010 in nagrado Glenn Brown 2012, ki jo podeljuje Mednarodna zveza za tekoče kristale. Podoktorsko usposabljanje je opravil na Max Planck Institute for Dynamics and Self-Organization v Göttingenu, kjer se je usmeril v mikrofluidiko tekočih kristalov. Na tem področju sedaj vodi laboratorij in raziskuje skupaj z mlajšimi raziskovalci ter kolegi iz Ljubljane, Čikaga, Pariza, Ohia in Južne Koreje. Dr. Tkalec je avtor 20 izvirnih znanstvenih člankov v uglednih revijah, ki so citirani več kot 1600-krat. Bil je vabljeni predavatelj na mednarodnih konferencah, poletni šoli v Južni Afriki in na univerzah Harvard, Penn, Brown, Johns Hopkins in ESPCI Paris.